钦定古今图书集成/历象汇编/岁功典/第034卷 > 春晚 前人
## 钦定古今图书集成/历象汇编/岁功典/第034卷 > 春晚 前人

雨足人家插稻秧，蚕生邻女采桑忙。万花扫迹春将
暮，百草吹香日正长。闲觅啼莺穿北崦，戏随飞蝶过
东冈。飘然且喜身强健，不怪儿曹笑老彊。

===三月十日　　　　　　　　　杨万里===才看桃李锦成围，忽便园林绿作堆。远草将人双眼
去，飞花引蝶过墙来。簿书节里无多著，怀抱朝来得
好开。已是七分春去了，何须鸟语苦相催。